OKRESNÁ PROKURATÚRA NOVÉ ZÁMKY 
F. Rákocziho 15, 940 44 Nové Zámky 1	

Číslo: 2 Pv 731/14/4404	Nové Zámky 18.01.2016 
EEČ: 2-33-3-2016

U Z N E S E N I E

Trestná vec:	obv. XXXXX 
Trestný čin:	Prečin Krádež podľa § 212 odsek 2 písmeno d Trestného zákona číslo 300/2005 Zbierky zákonov v znení zákona číslo 1/2014 Zbierky zákonov 
Rozhodol: 	prokurátor Okresnej prokuratúry Nové Zámky
Podľa § 217 odsek 1 Trestného poriadku vyslovujem, že obvinený:
1.	XXXXX
dátum narodenia: XXXXX
miesto narodenia: XXXXX 
rodné priezvisko: XXXXX
trvalé bydlisko: XXXXX
povolanie: elektrikár
väzba: nie 
ktorý je trestne stíhaný pre trestný čin:
- Prečin Krádež podľa § 212 odsek 2 písmeno d Trestného zákona číslo 300/2005 Zbierky zákonov v znení zákona číslo 1/2014 Zbierky zákonov  

sa v skúšobnej dobe, určenej uznesením prokurátora Okresnej prokuratúry Nové Zámky zo dňa 18.1.2016 spisová značka 2 Pv 731/14/4404, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.

Podľa ustanovenia §217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).

dňa 30.09.2014 o 18.15 h v blízkosti železničnej trate č. XXXXX, v katastri obce XXXXX, z parcely č. XXXXX, ktorá je súčasťou poľnohospodárskeho pôdneho fondu, odcudzil 25 kg klasovej kukurice, čím spôsobil poškodenému Roľníckemu družstvu XXXXX XXXXX škodu vo výške 10 – €, 

Uznesením prokurátora Okresnej prokuratúry Nové Zámky zo dňa 18.1.2016, spisová značka 2 Pv 731/14/4404, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX  
	12 mesiacov
 
Odôvodnenie:
Svojím uznesením z 03.11.2014 som podľa § 216 odsek 1 Trestného poriadku podmienečne zastavil trestné stíhanie proti obvinenému XXXXX pre horeuvedený prečin. Súčasne som podľa § 216 odsek 2 Trestného poriadku určil skúšobnú dobu na 1 rok.
	Toto uznesenie nadobudlo právoplatnosť dňa 14.11.2014. Po skončení uvedenej skúšobnej doby som skúmal, či obvinený XXXXX v jej priebehu viedol riadny život, to znamená, či sa nedopustil ďalšieho trestného činu alebo čo aj len priestupku. V rámci toho som z GP SR vyžiadal na neho odpis registra trestov a z Krajského riaditeľstva Policajného zboru v Nitre, Odboru železničnej polície, Oddelenia Železničnej polície Policajného zboru Nové Zámky výpis z ústrednej evidencie priestupkov MV SR.
	V odpise registra trestov GP SR z 18.11.2015 obvinený XXXXX okrem uvedeného podmienečného zastavenia trestného stíhania iný záznam nemá. Vo výpise z Ústrednej evidencie priestupkov MV SR z 18.11.2015 obvinený XXXXX nemá žiadny záznam. Tieto skutočnosti nasvedčujú tomu, že obvinený XXXXX sa v uvedenej skúšobnej dobe nedopustil žiadneho ďalšieho trestného činu a ani len priestupku. To znamená, že s najväčšou pravdepodobnosťou viedol riadny život.
	Vzhľadom na horeuvedené okolnosti je potrebné rozhodnúť v tom smere, že obvinený XXXXX sa v uvedenej skúšobnej dobe podmienečného zastavenia trestného stíhania osvedčil.
	Podľa § 217 odsek 1 Trestného poriadku ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil. Inak rozhodne, a to aj počas skúšobnej doby, že sa v trestnom stíhaní pokračuje. O osvedčení alebo o pokračovaní v trestnom stíhaní vydá uznesenie.
	Podľa § 217 odsek 4 Trestného poriadku právoplatnosťou uznesenia o tom, že sa obvinený osvedčil, nastávajú účinky zastavenia trestného stíhania podľa § 9 odsek 1 písmeno e) Trestného poriadku. Podľa tohto ustanovenia trestné stíhanie nemožno začať, a ak už bolo začaté, nemožno v ňom pokračovať a musí byť zastavené, ak ide o osobu, proti ktorej sa skoršie stíhanie pre ten istý skutok skončilo právoplatným rozsudkom súdu alebo bolo právoplatne zastavené, podmienečne zastavené a obvinený sa osvedčil alebo sa skončilo schválením zmieru a zastavením trestného stíhania, ak rozhodnutie nebolo v predpísanom konaní zrušené. 
Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.) 

JUDr. Štefan Vízi
prokurátor